Könnyű citrom mousse - retro joghurthab | Csak a Puffin ad Neked erőt
Vegyük csak át gyorsan a 90-es évek elejének két legjellegzetesebb bolti pohárdesszertjét! Volt a túrókrémszerű cucc, az alján málnás miaszösszel, nem lekvár, de valami hasonló. Két iskola volt: azok, akik egyből átkeverték az egészet, hogy a túrós masszát teljesen átjárja a málnás kence, és volt a másik iskola, mi, akik nem kevertük össze, mert szerettük, ha vannak pucér túrós falatok is és csak minden második kiskanállal kanalaztunk a túróhoz málnás cuccot. Ez eddig pipa. Na és akkor volt a másik finomág, a joghurthab. Az homogén volt, nem volt semmi flikkflakk hozzá, könnyű kis habocska volt. Citromos, epres, talán meggyes ízesítésűek. Nem is túl cukros, nem is túl savanyú, pont jó volt. Aztán egyszer csak nem volt. Mondanák az oldie-k, hogy "már semmi nem olyan, mint régen, és miért kell mindent, ami jó volt, megszüntetni", stb, stb. De akkor innen üzenem mamik és papik, hogy egy morgást vissza lehet szívni, ezt az űrt sikerült most betölteni. Addig-meddig csináltam újra és újra a málnás-citromos tortánál sikerrel használt citrom mousse-t, míg rá nem jöttem, hogy mire emlékeztet. Hát igen, a citromos joghurthabra. Úgyhogy elő az iskolai köpenyekkel, tornadresszekkel, kazettás magnókkal és lehet kanalazni a nyomógombos tv előtt a joghurthabot.
1. A tejszínt kemény habbá verjük. A joghurtot, a citromhéjat, a mézet és a zselatinfixet egy másik tálba mérjük és fél percig keverjük a habverővel (legalacsonyabb fokozaton).
2. A tejszínhabot és a citromos joghurtot összekeverjük és kis formákba adagoljuk, amit aztán 2-3 órára hűtőbe teszünk, hogy megdermedjen.
majdnem elmorzsoltam egy könnycseppet! a mai napig a számban van az íze, és emlékszem a boltra, ahol vettük (természetesen már az sem létezik) emlékszem a csomagolására óóóó ezer hála érte!! <3Anita
2012. augusztus 14. 10:53
Nekem is egyből eszembe jutott az íze, de szerintem ez még finomabb lehet, mint a régi!:)
2012. augusztus 14. 11:05
Én a málnahabosat szerettem nagyon aztán a citromosat. :D Emlékeim szerint mi habszifonnal készítettük, de ezt sztm kipróbálom. :) Görög joghurt vagy sima joghurt? :)
Like, Like, Like és Henry is fogja! :)
2012. augusztus 14. 21:24
:):) szevasztok retrogyerekek:) örülök. ízleni fog ez is. sima a joghurt amúgy. pusszantás henrynek is!
2012. augusztus 17. 21:54
Eszmeletlenul örulök ennek a receptnek! Sokszor eszembe jutott nekem is a citrom es az eperhab, es sajnalom hogy mar nem lehet kapni. Feltetlenul kiprobalom ezt a receptet! Mar most összefut a nyal a szamban!
2012. augusztus 18. 20:34
az első két porció még 5 percet sem ért meg a hűtőben ma délután. Henry is, és én is úgy nekiestünk, hogy öröm volt nézni :-)majd Henrynek vacsorára is lecsúszott még egy adag és elégedetten simogatta a hasát utána...:) classic. High 5 Dokika! :P
:) örülök, hogy örülsz névtelen! :) Henry, kis drága nagy pocakkal:) köszi!
2013. január 5. 15:04
Nagyjából mennyi adag lesz ebből a mennyiségű alapanyagból?
2013. január 9. 11:14
annabelle, 4-6 kisebb pohár kb. szerintem nem érdemes nagy pohárba adagolni, inkább kisebbekbe.
2013. február 21. 15:10
Nekem olyan érzésem van, mintha a régi joghurthabban lett volna némi zselatin is.
2013. február 21. 20:34
itt is van benne, de kihagyható simán!!